Diari Oficial de la Generalitat Valenciana


Sumari del DOGV 3330, del 15-09-1998 (1998/7389)

Informació pública de l'alternativa tècnica de Programa d'Actuació Integrada, elaborada d'ofici, per al Desenvolupament de la Unitat d'Actuació anomenada La Mota del Pla General d'Ordenació Urbana de Moixent.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3330

Data del DOGV
:   15-09-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/7389


Organisme emissor
:   Ajuntament de Moixent

Tipus de document
:   Anunci

Informació pública de l'alternativa tècnica de Programa d'Actuació Integrada, elaborada d'ofici, per al Desenvolupament de la Unitat d'Actuació anomenada La Mota del Pla General d'Ordenació Urbana de Moixent. [1998/M7389]
  
El Ple de l'Ajuntament, en sessió ordinària de 30 d'abril de 1998, va acordar el següent:
  
Sotmetre a informació pública, per termini de 20 dies hàbils, mitjançant edictes en un diari d'informació general editat a la Comunitat Valenciana i posteriorment o simultàniament, en el Diari Oficial de la Generalitat Valenciana, i després de la remisió prèvia dels avisos disposats per l'article 46 de la Llei 6/1994, de 15 de novembre, de la Generalitat Valenciana Reguladora de l'Activitat Urbanística, l'alternativa tècnica de Programa d'Actuació Integrada, elaborada d'ofici, per al Desenvolupament de la Unitat d'execució anomenada La Mota del Pla General d'Ordenació Urbana de Moixent. L'esmentada alternativa tècnica comprén proposta de Programa d'Actuació Integrada, justificant d'haver-se sol·licitat cèdula d'urbanització, projecte de reparcel·lació i avantprojecte d'urbanització.
  
Durant el dit termini, comptador des del següent dia hàbil a la publicació de l'anunci en el Diari Oficial de la Generalitat Valenciana, es podran presentar en l'Ajuntament, Àrea d'Urbanisme, tant al·legacions com alternatives tècniques que vulguen competir amb l'alternativa exposada al públic; es prorrogarà el termini previst per 20 dies addicionals si, durant els primers 10 dies d'informació pública, alguna persona, prestant caució en la quantia reglamentària determinada, es compromet a presentar una alternativa substancialment diferent a la inicial.
  
Durant els cinc dies següents al venciment del termini d'informació pública, qualsevol persona podrà presentar en el Registre d'Entrada Municipal, en pliques tancades, proposicions juridicoeconòmiques a les alternatives tècniques presentades, l'acte d'obertura de pliques tindrà lloc el dia hàbil següent a la terminació d'aquest termini, excepte els dissabtes, cas en què es traslladarà al següent dia hàbil.
  
Totes les actuacions podran ser objecte de consulta i al·legació per part dels interessats durant els 10 dies següents a l'acte d'obertura de pliques.
  
Igualment, d'acord amb allò per l'article 46.5 de la Llei Reguladora de l'Activitat Urbanística, durant tot el procediment, podran consultar-se pel públic les al·legacions, alternatives tècniques i proposicions juridicoeconòmiques que s'hagueren presentat.
  
Així mateix, no havent-se pogut realitzar la notificació de l'edicte als titulars cadastrals que després s'assenyalaran, es fa públic mitjançant el present edicte l'avís disposat en l'article 46.3 de la Llei Reguladora de l'Activitat Urbanística, així com la seua notificació, d'acord amb el que disposa l'article 59.4 de la Llei de Règim Jurídic de les Administracions Públiques i del Procediment Administratiu Comú.
  
Interessada que s'assenyala:
  
- Asunción Falcó Gandara.